
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3
U    I M E    R E P U B L I K E   H R V A T S K E
						
R J E Š E N J E

	Trgovački sud u Rijeci, po stečajnom sucu Danieli Korlević, odlučujući o prijedlogu predlagatelja vjerovnika Republike Hrvatske, Ministarstva financija, Porezne uprave, Područnog ureda Pazin, kojeg zastupa Županijsko državno odvjetništvo u Puli, za otvaranje stečajnog postupka nad dužnikom trgovačkim društvom DRD - INTERNATIONAL društvo s ograničenom odgovornošću za trgovinu i ugostiteljstvo, UMAG, Šetalište V. Gortana 38, dana 16. siječnja 2018. godine, 

 r i j e š i o    j e

I. Nastavlja se postupak u ovom pravnom predmetu pod posl. brojem St-34/18.

II. Odbacuje se prijedlog za otvaranje stečajnog postupka nad dužnikom DRD - INTERNATIONAL društvo s ograničenom odgovornošću za trgovinu i ugostiteljstvo, UMAG, Šetalište V. Gortana 38.
	
Obrazloženje

	Dana 10. srpnja 2013. godine zaprimljen je pri ovom sudu prijedlog za otvaranje stečajnog postupka nad dužnikom trgovačkim društvom DRD - INTERNATIONAL društvo s ograničenom odgovornošću za trgovinu i ugostiteljstvo, UMAG, Šetalište V. Gortana 38 pod poslovnim brojem 7 St-935/13. 
	Dana 26. kolovoza 2014. godine pri naslovnom sudu zaprimljen je još jedan prijedlog za otvaranje stečajnog postupka nad dužnikom trgovačkim društvom DRD - INTERNATIONAL društvo s ograničenom odgovornošću za trgovinu i ugostiteljstvo, UMAG, Šetalište V. Gortana 38, pod poslovnim brojem 15 St-233/14. 
	Sud je u ovome predmetu rješenjem posl. broj St-233/14-3 od 25. rujna 2014. godine prekinuo postupak na temelju članka 213. u vezi članka 12. Zakona o parničnom postupku (Narodne novine broj 34/91, 53/91, 91/92, 112/99, 117/03, 84/08, 123/08, 57/11, 148/11 i 25/13) i čl.6. Stečajnog zakona (Narodne novine broj 44/96, 29/99,129/00, 123/03, 197/03, 187/04, 82/06, 116/10, 25/12 i 133/12) do pravomoćnosti odluke povodom ranije zaprimljenog prijedloga pod posl. br. 7 St-935/13, jer je pravomoćnost rješenja o ranije zaprimljenom prijedlogu prethodno pitanje za ocjenu dopustivosti svih kasnijih prijedloga.
	Uvidom u stečajni spis 7 St-935/13 sud je utvrdio da je rješenjem posl. broj St-935/13 od 11. rujna 2015. godine nad dužnikom otvoren stečajni postupak. Rješenje je postalo pravomoćno 03. studenoga 2015. godine.
	Slijedom navedenog, a temeljem čl.215. st.4. ZPP-a u vezi čl.6. SZ-a, odlučeno je kao u točki I. izreke rješenja.
 	Prema odredbi članka 333. ZPP-a koja se supsidijarno primjenjuje u stečajnom postupku temeljem čl.6. SZ-a, prvostupanjski sud tijekom cijelog postupka po službenoj dužnosti pazi je li stvar pravomoćno presuđena i ako utvrdi da je parnica među istim strankama pokrenuta o zahtjevu o kojemu je već pravomoćno odlučeno, odbacit će tužbu.
	Budući je u stečajnom predmetu posl. broj 7 St-935/13 sud pravomoćno odlučio rješenjem od 11. rujna 2015. godine, valjalo je primjenom citiranih zakonskih propisa odlučiti kao u izreci rješenja.

U Rijeci, 16. siječnja 2018. godine
	
  Stečajni sudac
                               				Daniela Korlević 



UPUTA O PRAVNOM LIJEKU:
Protiv rješenja nezadovoljna stranka može podnijeti žalbu. Žalba se izjavljuje u dva primjerka u roku od osam dana od dostave prvostupanjskog rješenja. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova, a o žalbi odlučuje Visoki trgovački sud Republike Hrvatske. 



DNA:
· predlagatelju po ŽDO Pula 
· e-Oglasna ploča sudova

U Rijeci, 16.01.2018. g.

Stečajni sudac
Daniela Korlević

